section_heading: Parni valjak
paragraph_text: Godine 1988. Dražen Scholz prelazi u Parni valjak u kojem zamjenjuje dotadašnjeg bubnjara Paola Sfecija. Budući da iz grupe odlazi i gitarist Zoran Cvetković - Zok, Šolc Huseinu Hasanefendiću - Husu, čelniku Parnog valjka, predlaže Bruna i Beru Blaževića. Time Parni valjak mijenja zvuk jer sad u stalnom postavu ima saksofon i klavijature. Uskoro počinje učiti svirati gitaru (koju mu posuđuje Hus) te prati Valjak na velikuj turneji po Jugoslaviji. Uskoro snimaju i novi studijski album, Lovci snova koji izlazi 1990. za Jugoton, na kojem je Bruno odsvirao i prvu "poštenu" solažu na skladbi "Na pola puta". 1991. godine izlazi i trostuki album uživo Svih 15 godina.